
Η Κοινο_Τοπία δοκιμάζει τις φωνητικές της ικανότητες
 και σας καλεί σε μια πρώτη συνάντηση
Μια νέα πρωτοβουλία μελών της Κοινο_Τοπίας βρίσκεται στα σκαριά αυτή την περίοδο. Ο λόγος για τη δημιουργία μιας χορωδίας από τα μέλη και τους φίλους της οργάνωσης που σκοπό θα έχει το δημιουργικό συναπάντημα όσων θέλουν να δοκιμάσουν τις φωνητικές τους δυνατότητές στη μελωδία της μουσικής κλίμακας και του πενταγράμμου. Η συμμετοχή είναι ελεύθερη αλλά όχι χωρίς υποχρεώσεις. Η συνέπεια και η συνέχεια παρακολούθησης των συναντήσεων – ασκήσεων είναι αυτονόητος κανόνας για όσους θα ήθελαν να πάρουν μέρος στη σύνθεση της ομάδας. 
Υπεύθυνος για το συντονισμό της ομάδας έχει αναλάβει ο Νίκος Αναστασόπουλος με αναπληρωτή τη Γωγώ Στεφάτου. Τη δημιουργική δράση κατόπιν παράκλησης των πρωταγωνιστών του εγχειρήματος έχει αναλάβει προσωρινά η Βρισηίς Πετροπούλου (μουσικός).
Για όσους θα ήθελαν να προσθέσουν τη λαλιά τους και να δοκιμάσουν τις φωνητικές τους δεινότητες στον όμορφο κόσμο των ασμάτων δεν έχουν παρά να καλέσουν στο 6973.250426 (Νίκος) καθημερινά 6-8μμ και να δηλώσουν τη συμμετοχή τους στην πρώτη συνάντηση γνωριμίας που θα γίνει την Τετάρτη 15 Οκτωβρίου 2014 στις 8μμ στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος (έναντι Δημαρχιακού Μεγάρου Πάτρας). Λόγω περιορισμένης δυνατότητας θα προηγηθούν οι 25 πρώτοι που θα δηλώσουν. 

